Sinjau

SinjauPreconizacions del Conselh de la lenga occitana - CLO - pagina 137 (Yssingeaux en francés) es una comuna velaiata situada dins lo departament de Naut Léger e la region  d'Auvèrnhe-Ròse-Aups, ancianament d'Auvèrnhe.

Geografia

Comunas vesinas
    400px|left|Distanças e posicion relativa


Toponimia
L'etimologia de Sinjau o Issinjau, non a pas de solucion definitiva. Pausa problèma la coexisténcia de fòrmas en -gu- (en 985, Issinguaudo) e en -j- (en 1106, Isingiaco). Aquesta darrèira prononciacion es confirmada per la fòrma modèrna.

La solucion mai comòda es lo nom de persona germanic Isingaud pres absoludament, propausat per Dauzat e Rostaing.

Benlèu vendriá de ensinges, del germanic *sunni, tèrme que podriá aver designat d'unitats de superfícia dins d'unas regions, benlèu de camps cultivats. Mas caldriá confirmar dins aquesta region del nòrd-èst del Naut Léger la preséncia d'aquesta forma, fins ara atestada mai que mai a l'èst de França.https://www.persee.fr/doc/onoma_0755-7752_1997_num_29_1_1294_t1_0324_0000_1

En tot cas, non i a cap de rason d'i veire l'evolucion fonetica del galés Icidmagus, l'element -magus essent sistematicament reduch a una terminason -on, -an o -en dins la toponimia occitana e francesa. Justament, la Taula de Peutinger (vias de comunicacions sota Caracalla) nos mòstra Icidmago entre Aquae segete e Ruessio (Sant Pàulhan) e cap de traça de via romana non es pas jamai estada trobada a Sinjau (o dins la comuna).

Atestacions ancianas:Parochia de IssinguaudoDins lo cartulari de l'abadiá de Chamalièra. (985), Vicaria de Issingaudo (1000)Dins lo cartulari del Monastièr., Territorium SingaudenseDins lo cartulari de Cluny. (1079), Ecclesia de Isingiaco (1106), ...de Ysingiaco (1153), Parochia de Isingaudo (1163), Villa d'Essiniau (1233), Issiniau (1259), Essyngau (1273)... Issinger en 1383, Yssinghaux au S.XV, Sincgeaulx (1552), La ville de Cingaulx (1591)... Jean-René Mestre (Éd.) Augustin Chassaing, Antoine Jacotin. Dictionnaire topographique de la Haute-Loire : noms de lieux classés par commune (3 NUM 311). Numerizat per los Archius departamentaus dau Léger Naut.
Lo nom "francés" actual, que manten dins son començament lo Is- etimologic, podriá aver desaparegut en essent confondut amb lo mot ès qu'emplèga usualament lo nòrd-occitan davant los noms de lòcs: Va ès Sinjau puslèu que "va a Sinjau.

Loís Alibèrt dona Issengeu sens explicacion, probablament per manca d'informacion o en se basant sus una fòrma orala.https://commons.wikimedia.org/wiki/File:Alib%C3%A8rt_-_dialecte_languedocien.tiff?

Una grafia mai etimologica (se l'etimon es ben Isingaud), Sinjaud, seriá possibla, mas la grafia usuala es Sinjau, amb l'avantatge que s'acòrda amb lo gentilici sinjalon, -a.

Istòria

Administracion

Demografia

 Cultura 

Jean-Louis Peyroche, nat lo 9 de novembre de 1873 e mòrt lo 15 de febrièr de 1954 a Malatavèrna (Naut Léger), païsan e poèta escriguèt un poèma dedicat a l'ostal de la comuna en sos gals.

Los vèlhs jalhs d'Issinjau qu'en son Ostal de Vila
Dins la pèira an talhat per formar lo blason
Se desvelhèran ièr, per una nuèit tranquilla,
Puèi, s'estirant joiós, quitèran lhur preison.

Se parlèran tots cinc, e tots cinc a la fila
S'envolant tot d'un còp, passant riu e clauson
Arribèran elh Puèi, onte dormiá, flor fragila,
Lo pichòt eiretièr d'una granda maison.

E, rodant l'enfanton, los fringants jalhs de pèira
Emb un cocoricò sonòre en la nuèit nèira
Sovatèran qu'elh cial, clarilhanta ravor,

Coma un ardent solelh un jorn resplandiguèsse
Puèi, repartent davant que la nuèit s'achabèsse
Lhur plaça avián représ quand arribèt lo jorn.''

Nòtas e referéncias

Categoria:Comuna de Velai
Categoria:Comuna del Naut Léger